kardosdrur/scandi-wiki huggingface dataset:
Den 2. Nagorno-Karabakh-krig

Den 2. Nagorno-Karabakh-krig, også kendt som 2020 Nagorno-Karabakh-krigen var en krig mellem Armenien og Aserbajdsjan om kontrol med Republikken Artsakh, (indtil 2017 Republikken Nagorno-Karabakh). Krigen begyndte den 27. september 2020 som en væbnet konflikt, men eskalerede kortvarigt til en reel krig, der sluttede den 10. november 2020.

Adskillige lande, herunder organisationen Forenede Nationer, ønsker en total fredsløsning mellem Aserbajdsjan og Armenien.

Armenien blev kritiseret for at være skyld i adskillige humanitære kriser i bl.a. Ganja og andre større byer i Aserbajdsjan, ved fx at skyde raketter og missiler mod disse byer, mens aserbajdsjanerne blev beskyldt for at bombe civile i Artsakhs hovedstad Stepanakert. Begge parter benægtede delvist disse påstande.

Krigen sluttede den 10. november 2020 efter en fredsaftale mellem Armenien og Aserbajdsjan aftalt med Rusland. Herefter var de enige om, at Armenien skulle trække sig fra områderne ved Nagorno-Karabakh senest den 1. december 2020.

Årsager til krigen 
Siden foråret 2020, hvor begge lande valgte at lukke ned pga. Covid-19, var Armenien og Aserbajdsjan uenige om, hvem der skulle bestemme over nedlukningen i Artsakh. Begge lande havde været mere eller mindre uenige om alle tiltag, der skulle ske i den selvudråbte republik.

Den 27. september nåede stridspunkterne kogepunktet, da et missil ramte en bygning i Artsakhs hovedby, hvorefter Armenien erklærede Aserbajdsjan krig.

I starten sendte Armenien kun en styrke på 3.400 soldater ind i Artsakh, men da Aserbajdsjan sendte 5.700 soldater valgte Armenien også at forøge deres styrker. Begge parter optrappede antallet af styrker, indtil Rusland den 7. november sendte 44.500 fredsstyrker, som adskilte parterne, og Rusland erklærede, at Aserbajdsjan må indtage området Nargono-Karabakh den 1. december 2020.

Kilder og henvisninger 

Krige
Begivenheder i 2020
Armeniens historie
Aserbajdsjanske krige
Aserbajdsjan i 2020
Louise Sloth

Louise Sloth (født 3. august 1977 i Kolding) er en dansk journalist.

Louise Sloth er uddannet cand.mag. i engelsk og film- og tv-videnskab fra Aarhus Universitet og blev, mens hun færdiggjorde sit speciale, ansat i DR som vært og tilrettelægger på antikprogrammet Hvad er det værd? på DR1. 

Louise Sloth har tilrettelagt en lang række enkeltstående programmer til både DR1 og DR2 som bl.a.:

 Sådan blev jeg Lars Larsen (portræt af JYSK-grundlægger Lars Larsen)
 Svinkløv badehotel – genopbygningen (om genopbygningen af det ikoniske, nedbrændte badehotel)
 Morten Messerschmidt: tilbage til Frederikssund (portræt af mennesket bag politikeren)
 Jorden rundt med Svend på 80 (dokumentar om en 80-årig enkemand, der backpacker jorden rundt for at komme sig over tabet af sin hustru).

Derudover har Louise Sloth været redaktør, redaktionsleder, tilrettelægger, vært og speaker på DR1-serier som Den store bagedyst, Skattejægerne, Rigtige Mænd, Gæsten og Hesten, Kender du typen?, Maddysten, Guld på godset og AntikQuizzen''.

Referencer 

Journalister fra Danmark
Personer fra Kolding
Alumni fra Aarhus Universitet
Ansatte i DR
Natura 2000-område nr. 157 Åmose, Tissø, Halleby Å og Flasken

Natura 2000-område nr. 157 Åmose, Tissø, Halleby Å og Flasken  er et Natura 2000-område der består af habitatområde  nr. H138 og fuglebeskyttelsesområde nr. F100 og  har et areal på  32,60 km².  Cirka 84 ha af arealet ejes  af Naturstyrelsen.  Natura 2000-området ligger   i Vandområdedistrikt II Sjælland  i vandplanomåde 2.1 Kalundborg  i Kalundborg Kommune .

Områdebeskrivelse
Området er ligger  syd og sydøst for Kalundborg. Fra  nord omfatter området Lille Åmose, som gennemløbes af den øvre del af Halleby Å. Syd herfor ligger Tissø, som afvandes mod vest gennem Nedre Halleby Å, der  bl.a. løber gennem Bjerge Enge og Fællesfolden og løber  ved Flasken ud i Storebælt. Fra syd løber Bøstrup Å, som bl.a. gennemløber Jødelands Mosen, Hallenslev Mose og Rye Mose ud i  Nedre Halleby Å lige vest for Tissø, der er landets fjerde største sø og udgør 1.200 hektar af arealet. I nord grænser området op til
Natura 2000-område nr. 156 Store Åmose, Skarre Sø og Bregninge Å .

Fredninger

Der er flere   fredninger i Natura 2000-området. Det største er omkring Flasken og Reersø Vejle hvor  295 ha strandeng blev fredet i 1979 samt Fællesfolden på 70 ha. Ved østbredden af Tissø blev 75 ha enge og rørskov  fredet i 1956.
Hele området indgår i Naturpark Åmosen.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen  
 Basisanalysen 2016-21      Natura 2000-planer
EU-habitatområder i Danmark
Fuglebeskyttelsesområder i Danmark

Fredede arealer i Danmark

Lokaliteter i Kalundborg Kommune
U.S. Sassuolo Calcio Femminile

Unione Sportiva Sassuolo Calcio Femminile eller Sassuolo Femminile forkortet, er en italiensk fodboldklub for kvinder, der er baseret i byerne Reggio Emilia og Sassuolo. Klubben var kendt som A.S.D. Reggiana Calcio Femminile, men spiller under U.S. Sassuolo Calcios logo og navn på grund af sponsor og licens i 2016. En formel navneændring til A.S.D. Sassuolo Calcio Femminile var gennemført i 2017. I 2019 blev "sport titlen" "A.S.D. Sassuolo Calcio Femminile" formelt ændret til U.S. Sassuolo Calcio, der er det samme som herrernes klub.

Truppen 
.

Referencer

Eksterne henvisninger 
 

Kvindefodboldklubber i Italien
Etableret i 2016
Sassuolo
Stars (spillested)

Stars (stiliseret som STARS) er et regionalt spillested, der ligger i Algade i Vordingborg på Sydsjælland. Stedet åbnede i 1998 og har siden haft afholdt over 1500 koncerter og arrangementer for sammenlagt mere end 150.000 gæster.

Der bliver afholdt 90-100 koncerter om året, og som regionalt spillested får Stars tilskud fra Kulturstyrelsen og Vordingborg Kommune på 3,59 mio. kr. om året. I 2018 blev der solgt 10.552 billetter og stedet havde en omsætning på 6,46 mio. kr. Året efter blev der afholdt over 100 koncerter med knap 12.000 gæster. Ved valget som regionalt spillested i 2021-2014 modtog Stars 1,75 mio. kr. årligt fra Statens Kunstfond.

I 2016 var stedet nomineret til prisen Årets Folk-spillested ved Danish Music Awards Folk.

I 2020 var spillestedet lukket i fem måneder grundet coronapandemien, men åbnede igen i midten af august.

Referencer

Eksterne henvisninger 
 

Bygninger, konstruktioner og anlæg i Vordingborg
Spillesteder i Danmark
Kultur i Vordingborg
Etableret i 1998
Stars

Stars kan henvise til:
 Stars (band) – et canadisk rockband
 Stars (spillested)  – et spillested i Vordingborg
Bøstrup Å

Bøstrup Å er en godt 12 kilometer lang å, der har sit udspring i Bøstrup Mose,  nord for herregården  Bøstrup, sydvest for Høng i Kalundborg Kommune på Vestsjælland. Fra udspringet løber åen hovedsagelig mod nord og løbere ud i Halleby Å lige vest for Tissø. Den nedre del af åen ligger i Natura 2000-område nr. 157 Åmose, Tissø, Halleby Å og Flasken og Naturpark Åmosen.

Kilder og henvisninger 

Vandløb på Sjælland
Kalundborg Kommunes geografi
Jammerland Bugt

Jammerland Bugt er en bugt i Storebælt mellem Asnæs i nord og Rersø i syd i Kalundborg Kommune. Bugten afvander et område på  556 km², og har  et areal på 139 km²  og har et vandvolumen på 1.100 mio. m³. Bugten har dybder op  til ca. 19 m i den nordlige del af bugten.  Der er flere rev i området, et stort ved Asnæs og flere mindre i den sydlige del samt ud mod   Storebælt. I området omkring Asnæs er der  stejle undersøiske skrænter. Halleby Å munder ud i bugtens sydlige del ved Flasken  og Reersø. 
Langs kysten i bunden af bugen ligger  sommerhusområderne Svallerup Strand, Bjerge Syd- og Nordstrand samt Onum Strand. Ved Flasken og Reersø Vejle ligger et fredet område   hvor  295 ha strandeng og Fællesfolden med 70 ha  blev fredet i 1979. et område som også er en del af Natura 2000-område nr. 157 Åmose, Tissø, Halleby Å og Flasken og Naturpark Åmosen.

Vindmølleprojekt
I 2012 kom der planer om en havvindmøllepark hvor firmaet European Energy vil opføre 40 vindmøller mellem seks og otte kilometer ude i bugten.
Det har medført stor modstand og oprettelse af foreningen Beskyt Jammerland Bugt! der har 1300 medlemmer. De har klaget til Energistyrelsen over projektets VVM-redegørelse som de kalder for mangelfuld. De frygter at vindmølleparken vil true dyrelivet, og at møllerne  vil skæmme udsigten.

Kilder og henvisninger

Storebælt
Bugter i Danmark
Kalundborg Kommunes geografi
Chris Vogelzang

Chris Vogelzang  (født 28. november 1962) er en nederlandsk erhvervsmand, der var ordførende direktør i Danske Bank indtil april 2021.  

Han overtog stillingen den 1. juni 2019 fra Jesper Nielsen, der kortvarigt havde varetaget posten efter fratræden af direktør Thomas F. Borgen (2013 - 2018), der fratrådte efter den negative omtale hvidvasksagen fik.

Bankdirektører fra Danmark
Erhvervsfolk fra Nederlandene
Danske Bank-koncernen
Fællesfolden

Fællesfolden er en  78 hektar stor landtange som ligger nord for Flasken, i bunden af Jammerland Bugt i Kalundborg Kommune.  Tangen, der er fredet, består hovedsageligt af gamle strandvoldssystemer.  Det magre græsareal har mange lodsejere, som i fællesskab og gennem 125 år har sat kreaturer på græs i Fællesfolden. Arealet har aldrig været gødet og der er ikke offentlig adgang bortset fra en smal tange langs kysten. Området er en del af ca.  3.300 hektar store habitatområde og Natura 2000-område nr. 157 Åmose, Tissø, Halleby Å og Flasken og  indgår i Naturpark Åmosen.

Flora og fauna
Området har et rigt fugleliv og er en vigtig vinterrasteplads for f.eks. snespurv, skærpiber og vandrefalk. der er besøg af  Havørn og fiskeørn. Der er store bestande af de relativt sjældne arter strandnellike og hundesalat.

Kilder og henvisninger

Fredede arealer i Danmark

Lokaliteter i Kalundborg Kommune
Lorena Wiebes

Lorena Wiebes (født 17. marts 1999 i Mijdrecht) er en professionel cykelrytter fra Holland, der er på kontrakt hos .

Karriere 
I 2018 gik Lorena Wiebes fra junior til seniorniveau, da hun blev professionel cykelrytter hos hollandske . I 2019 vandt hun 15 sejre, og blev blandt andet hollandsk mester i linjeløb. Hun sluttede sæsonen af med at være nummer et på UCIs verdensrangliste. 

I slutningen af 2019 ønskede Wiebes at komme ud af kontrakten med Parkhotel, til trods for at den var gældende til og med 2021. Rytteren ønskede at skifte til et hold på højere niveau, men det endte i en strid med holdet. Der blev indgået et forlig, hvor hun blev på holdet til udgangen af maj 2020, uden at have kontakt med holdets ledelse. 1. juni 2020 skrev Lorena Wiebes kontrakt indtil 2024 med World Tour-holdet .

Referencer

Eksterne henvisninger 

 

Kvindelige cykelryttere fra Nederlandene
Jesper Nielsen (direktør)

Jesper Nielsen (født 20. oktober 1968 i Haslev) er en dansk bankmand og erhvervsleder. Han er administrerende direktør i Bankernes EDB Central (BEC) og har tidligere været administrerende direktør i Danske Bank.

Uddannelse 
Jesper Nielsen er uddannet cand.polit. fra Københavns Universitet, 1996.

Karriere 
Jesper Nielsen blev udnævnt til administrerende direktør i BEC 1. oktober 2020 hvor han overtog efter Kurt Nørrisgaard.

I 2018 var Jesper Nielsen blevet udnævnt til midlertidig administrerende direktør i Danske Bank efter Thomas F. Borgens afgang på baggrund af hvidvaskskandalen. Han blev fyret igen i juni 2019 efter en sag hvor banken havde opkrævet for høje gebyrer for produktet Flexinvest Fri.

Tidligere har Jesper Nielsen bl.a. også været formand for Realkredit Danmark og formand for Finanssektorens Arbejdsgiverforening.

Referencer 

Bankdirektører fra Danmark
Danske Bank-koncernen
Schloss Lichtenstein (Württemberg)

Schloss Lichtenstein er et privatejet nygotisk slot, der ligger i Schwäbische Alb i det sydlige Tyskland. Det blev tegnet af Carl Alexander Heideloff og navnet betyder "skinnende/lys sten". Det ligger med udsigt til Echaz-dalen nær Honau, Reutlingen i staten Baden-Württemberg.

Det moderne slot er inspireret af romanen Lichtenstein (1826) af Wilhelm Hauff, og det blev opført i 1840-1842. Ruinerne af en ældre middelalderlig borg ligger nogle få hundrede meter derfra.

Referencer 

Litteratur

Eksterne henvisninger 

  Castle website
  Wilhelm Hauff's Lichtenstein
 Reconstruction drawing  by Wolfgang Braun
 Interactive panoramic image

Slotte i Baden-Württemberg
Offenbach-Carl-Ulrich-Siedlung

Carl-Ulrich-Siedlung er en bydel i Offenbach am Main. I juni 2020 havde Carl-Ulrich-Siedlung omkring 3.700 indbyggere.

Byer i Hessen
Offenbach am Main
Elias Boussnina

Elias Boussnina (født 1993 i Esbjerg), tidligere kendt under kunstnernavnet Yung Coke, er en dansk R&B-sanger fra Fyn.

Opvækst og karriere 

Elias Boussnina er født i Esbjerg, men opvokset i Svendborg og blev student fra Svendborg Gymnasium. Hans familiebaggrund er dansk-tunesisk, og han er bror til skuespilleren Sarah-Sofie Boussnina.

Som musiker blev han oprindelig kendt på Youtube som rapperen Yung Coke - en selvopfundet karakter, som kun gik op i stoffer og store biler, som han opfandt som et fritidsprojekt for sjov. Yung Coke-figuren blev populær og opnåede over 100.000 afspilninger på Youtube til sange som "Dank Fra Den Øst Side" og "Født Til At Ball". Boussnina studerede erhvervsøkonomi og informationsteknologi på Copenhagen Business School, men droppede studiet for at hellige sig musikken professionelt. Han gav oprindelig sig selv et år til at prøve forsøget af. Hans single "Lost Ones" blev "P3s Uundgåelige" i 2018, og året efter debuterede han med sin første ep "Shameboy".

Modtagelse 

I sin anmeldelse af Shameboy skrev musikmagasinet Soundvenue, at Boussnina stemplede ind i toppen af dansk R&B og gav ep'en fem ud af seks stjerner, mens Gaffa kaldte Shameboy for en flot debut og tildelte den fire af seks stjerner.

Politiken kaldte ham i en samlet anmeldelse af Shameboy og Boussninas koncert i Vega 30. april 2019 for et "langtidsholdbart stjerneskud" med "følsomme toner og et kæmpe overskudsagtigt nærvær og fokus", og skrev, at hans musik havde en euforiserende effekt.

I dagbladet Information blev Shameboy fremhævet som et af året 2019's lovende debutalbum.

I oktober 2020 deltog han som livemusiker i en særudgave af Vild med dans-programmet på TV 2 til fordel for Knæk Cancer-kampagnen, hvor han fremførte nummeret Roses, mens et par dansede rumba til.

Udgivelser 
 Shameboy (2019)
 Boy (2020)

Referencer

Eksterne henvisninger 
 

Personer fra Svendborg
Musikere fra Danmark
Heinrich Müller

Heinrich Müller kan henvise til:

 Heinrich Müller (fodboldspiller, født 1889) (1889–1957), schweizisk fodboldspiller og -træner
 Heinrich Müller (fodboldspiller, født 1909) (1909–2000), østrigsk fodboldspiller og -træner
 Heinrich Müller (Gestapo) (1900–formentlig 1945), tysk leder af Gestapo

Se også 
 Henrik Müller (flertydig)
Willum Mechlenburg

Willum Mechlenburg, også Wilhelm Mechlenborg (født 20. marts 1615 i Haderslev, død 3. november 1677 i Drammen) var lensherre til Eiker len 1652 - 1663. 

Han var en søn af Carsten Mechlenburg (født efter 1564 i Flensborg-1618 Haderslev) og (~1601 i Haderslev) og Margaretha Schnell (1574-1647), datter af Johann Schnell og Anna Reimers og altså en søster til Magdalene Schnell, som før 1639 blev gift med Henning Stockfleth. Margarethe Schnell havde 1 . gang været gift fra 1591 med tolderen Niels NN (1566-1596), hvis stilling blev brugt som et slægtsnavn vistnok allerede af ham og i hvert fald af sønnen Niels Nielsen Toller (efter 1591 Haderslev-1642 Christiania), borgmester i Christiania, som byen hed fra 1624, og som i 1591 blev gift med Karen Davidsdatter Lucht (1596-1649), tolderdatter fra Helsingør. Disses søn Niels Toller den yngre (1624-76) (se Toller (slægt)), assessor i overhoffretten og viselagmand i Tønsberg, blev gift med Kirsten Andersdatter Tonsberg (+ 1701), hvis broder Mathias de Tonsberg blev gift med Anne Cathrine Mechlenburg, datter af netop Wilhelm eller Willum M. (1649-1745), som i 1644 var blevet gift i Dunkerque med Isabella de Brier (1619 Antwerpen-1677). 

Han havde flere offentlige stillinger, bl.a. landkommissær, og assistensråd i Overhofretten.

Han blev begravet i Strømsø kirke i Drammen.

Døtrene Anna Cathrine og Isabella var gift med henholdsvis Mathias de Tonsberg (som nævnt) og Christian Stockfleth.

 

Personer fra Haderslev
Embedsmænd fra Norge
Baggeskov

Baggeskov (dansk) eller Backensholz (tysk) er navnet på en skov og en gård beliggende sydvest for Treja midtvejs mellem Slesvig og Husum i Sydslesvig. Administrativt hører stedet under Øster Ørsted kommune i Nordfrislands kreds i den nordtyske delstat Slesvig-Holsten. I kirkelig henseende hører Baggeskov under Svesing Sogn. Sognet lå Sønder Gøs Herred (Husum Amt), da Slesvig var dansk indtil 1864. 

Baggeskov er beliggende på den jyske gest, som er præget af sandjord. Øst for gården og skoven ligger Bremsborg med den større Bremsborg Skov. Det tyske navn Backensholz er en senere fortyskning af Baggeskov i betydning bag en skov. Baggeskov Gård er i dag et familiedrevet økologisk landbrug med tilhørende osteri og gårdbutik. På gården opdrættes forskellige dyr, blandt dem den såkaldte Husum protestsvin.

Eksterne henvisninger 
 Baggeskov gård

Noter 

Sydslesvig
Skove i Sydslesvig
Præsidentvalget i USA 1980

Præsidentvalget i USA 1980 var det 49. præsidentvalg i USA's historie.

Valget fandt sted tirsdag den 4. november 1980. Den republikanske kandidat Ronald Reagan vandt en jordskredssejr over den siddende demokratiske præsident Jimmy Carter. Det var anden gang at en siddende præsident blev slået efter at Carter selv slog Gerald Ford ved valget 4 år tidligere.

Derudover var det den kun anden gang, og den første i næsten 100 år, at en republikansk kandidat slog en demokratisk siddende præsident.

1980
USA 1980
Præsidentvalget i USA 1976

Præsidentvalget i USA 1976 var det 48. præsidentvalg i USA's historie.

Valget blev holdt den 2. november 1976. Den demokratiske kandidat Jimmy Carter vandt over den siddende præsident Gerald Ford.

Præsident Richard Nixon havde vundet det forrige valg med Spiro Agnew som hans vicepræsident, men Agnew trak sig i 1973 og efterfølgende blev Gerald Ford valgt som den nye vicepræsident.

Da Nixon - som den eneste præsident i amerikansk historie - trak sig fra embedet i 1974 i lyset af Watergate-skandalen, overtog Ford præsidentembedet. Det gjorde ham til den første og eneste vicepræsident nogensinde der ikke blev valgt af valgmandskollegiet.

1976
USA 1976
Præsidentvalget i USA 1972

Præsidentvalget i USA 1972 var det 47. præsidentvalg i USA's historie.

Valget blev afholdt tirsdag den 7. november 1972. Den siddende præsident Richard Nixon vandt over den demokratiske senator George McGovern. Nixon vandt 520 valgmænd mod McGoverns 17 valgmænd. Hans overbevisende sejr var den største i amerikansk historie, indtil valget i 1984, hvor Ronald Reagan vandt over Walter Mondale med 525 valgmænd.

1972
USA 1972
Ib Kastrup

Ib Kastrup (født 30. marts 1956) er en dansk manuskriptforfatter, uddannet på Den Danske Filmskoles manuskriptlinje i 1990. Han skrev bl.a. manuskriptet til Anja og Viktor i 2003 og Hvidsten Gruppen i 2012..

Referencer 

Manuskriptforfattere fra Danmark
Præsidentvalget i USA 1968

Præsidentvalget i USA 1968 var det 46. præsidentvalg i USA's historie.

Valget blev afholdt den 5. november 1968. Den republikanske kandidat, tidligere vicepræsident Richard Nixon slog den demokratiske kandidat, siddende vicepræsident Hubert Humphrey og kandidaten fra partiet 'American Independant Party', guvernør George Wallace.

Den siddende præsident Lyndon B. Johnson var først blevet valgt som den demokratiske nominerede til valget, men han trak sig efter at han kun vandt meget snævert i primærvalget i New Hampshire. Eugene McCarthy, Robert F. Kennedy og Humphrey trådte alle 3 til som mulige kandidater ved det demokratiske konvent. Men da Kennedy samme år blev myrdet vandt Humphrey.

Nixon blev republikanernes nominerede efter at have slået blandt andet at have slået Nelson Rockefeller og Ronald Reagan.

Alabamas guvernør George Wallace stillede op som præsident for partiet 'American Independant Party', og ens af hans vigtigste mærkesager var raceadskillelsen.

Valgåret 1968 var meget tumult. Det markerede blandt andet mordet på borgerrettighedsforkæmperen Martin Luther King Jr. som førte til store uroligheder i hele landet, mordet på senator og præsidentkandidat Robert F. Kennedy, og stor modstand mod Vietnamkrigen.

Nixons kampagne byggede på, at genoprette lov og orden i USA og give nyt lederskab i Vietnamkrigen. Et år efter populariserede han udtrykket "silent majority" for at beskrive dem han betragtede som sine mål-vælgere.

Humphrey lovede at forsætte præsident Johnsons krig mod fattigdom og at støtte borgerrettighedsbævelsen i USA. Hubert Humphrey stod dårligt i meningsmålingerne i August 1968, men halede in på Nixons føring, efter Wallaces kandidatur kollapsede og Johnson suspenderede bombningen i Vietnamkrigen.

1968
USA 1968
Johannes Steinray

Johannes Steinray er en dansk komponist, der har komponeret musik til film og tv.

Filmmusik 
 Anja og Viktor - Brændende kærlighed (2007)
 Remember the Eyes (2008)
 Innocence Remains (2009)
 De fantastiske 3 (2010)
 Jensen & Jensen (2011)
 Une vie déportée - Short (2012)
 Janni & Karsten (2013)
 Loving Never Forgetting (2014)
 Avec Eric - Netflix (2015)
 Surf's Up - Netflix (2015)
 À court d'enfants (2015)
 Three Caballeros - Netflix (2015)
 My Life - BBC TV Series documentary (2018)
 Offbeat (pre-produktion)
 Dinda TV series (pre-produktion)
 Dinda & Novi Feature (pre-produktion)

Eksterne henvisninger 
 

Komponister fra Danmark
Rustbælte

Betegnelsen Rustbælte (eng. Rust Belt) dækker over et stort område i det nordøstlige USA. Området har siden omkring 1980 oplevet en markant nedgang i industriproduktion (specielt indenfor tunge industrier såsom stål- og kulindustrien). Følgerne af nedgangen har været bygninger i forfald, affolkede byområder, nedgang i økonomi, arbejdsløshed, øget fattigdom m.m.

Rustbæltet dækker følgende stater/områder: (fra øst mod vest) New York State, Pennsylvania, Ohio, Indiana, den sydlige del af Michigan, det nordlige Illinois til det nordøstlige Wisconsin.

USA's geografi
Jill Biden

Jill Tracy Jacobs Biden (født Jacobs, tidligere Stevenson; født 3. juni 1951) er siden 20. januar 2021 USA's førstedame i kraft med hendes ægteskab med præsident Joe Biden. Hun er desuden USA's tidligere andendame, i perioden 2009 til 2017. 

Hun blev født i byen Hammonton i New Jersey og voksede op i Willow Grove. Hun har været gift med politiker og tidligere senator i Delaware Joe Biden siden 1977. Hun er stedmor til Joe's to sønner Beau og Hunter, fra hans første ægteskab; deres mor og lillesøster døde i en bilulykke i 1972. De har tilsammen datteren, Ashley, født i 1981. Hun har en bachelorgrad og doktorgrad fra University of Delaware, samt kandidatgrad fra West Chester University og Villanova University. Hun underviste i engelsk og læsning på gymnasier i 13 år og underviste også unge med et følelsesmæssig handicap på et psykiatrisk hospital.

Fra 1993 til 2008 var hun engelsk- og skrivelærer ved Delaware Technical & Community College. Siden 2009 har hun været professor i engelsk ved Northern Virginia Community College, ved siden af hendes rolle som USA's andendame, der havde et betalende job, mens hendes mand var vicepræsident. Hun er grundlægger af Biden Breast Health Initiative non-profit organisation, medstifter af Book Buddies-programmet og af Biden Foundation, er aktiv i Delaware Boots on the Ground og er også medstifter af Joining Forces med den tidligere førstedame Michelle Obama.

Eksterne henvisninger 

USA's førstedamer
Personer fra New Jersey
Præsidentvalget i USA 2020